Ул мәктәптең, райондың йәмәғәт тормошонда әүҙем ҡатнаша. Күп йылдар дауамында мәктәптең профком рәйесе була, уҡытыусы-филологтарҙың район методик берекмәһенә етәкселек итә. Бер нисә тапҡыр ауыл Советы депутаты итеп һайлана, һайлау комиссияһы рәйесе, урындағы иптәштәр суды рәйесе була. 20 йылдан ашыу «Белем» ойошмаһында пропагандист, лектор. Хаҡлы ялға сыҡҡас, оҙаҡ йылдар урындағы ветерандар советына етәкләй.